b'\n_START_ARTICLE_\nStane Krstulovi\xc4\x87\n_START_SECTION_\nJuniorska karijera\n_START_PARAGRAPH_\nGodine 1948. nakon jedne utakmice njegove Realne gimnazije protiv Klasi\xc4\x8dne gimnazije, pri\xc5\xa1ao mu je ve\xc4\x87 tada legendarni igra\xc4\x8d Hajduka Frane Mato\xc5\xa1i\xc4\x87 i pozvao ga da do\xc4\x91e u Hajduka na trening juniora. Pristupiv\xc5\xa1i Hajduku, Stane je odmah u\xc5\xa1ao u prvu juniorsku mom\xc4\x8dad. Te godine Hajdukovi juniori su postali prvaci Hrvatske odigrav\xc5\xa1i 10 susreta i postigav\xc5\xa1i svih 10 pobjeda. Osim Krstulovi\xc4\x87a, u toj mom\xc4\x8dadi su jo\xc5\xa1 igrali i Beara, Geza \xc5\xa0enauer, Bi\xc4\x87e Mladini\xc4\x87, Zdravko Juri\xc4\x8dko i drugi.\n_START_SECTION_\nRNK Split\n_START_PARAGRAPH_\nNa zalasku karijere, prelazi u drugi splitski klub - Split, od 1958. do 1961., kada je izboren ulazak u Prvu saveznu ligu, a nakon ispadanja iz Prve lige zavr\xc5\xa1ava igra\xc4\x8dku karijeru i zatim nakratko preuzima trenersku palicu "Splita".\n_START_SECTION_\nReprezentativna karijera\n_START_PARAGRAPH_\nNastupio je jedan put i postigao jedan gol za hrvatsku nogometnu reprezentaciju i to u Zagrebu, protiv Indonezije (5-2), 12. rujna 1956. Bila je to jedina me\xc4\x91unarodna utakmica koju je hrvatska reprezentacija odigrala u vrijeme dok je bila sastavni dio Jugoslavije._NEWLINE_Za jugoslavensku A\xe2\x80\x93reprezentaciju nije nikada nastupao, iako je bio na klupi za pri\xc4\x8duve 10-ak puta, dok je za B\xe2\x80\x93sastav i studentsku reprezentaciju odigrao po dva susreta.\n_START_SECTION_\nSmrt\n_START_PARAGRAPH_\nStane Krstulovi\xc4\x87 poginuo je u 83. godini \xc5\xbeivota u prometnoj nesre\xc4\x87i u subotu oko 23 splitskom kvartu Meje, kada je izgubio kontrolu nad svojim Fiatom, izletio s ceste i udario u parkirani Renault.'